Sistema ng Metro Rail Transit ng Maynila

Ang Sistema ng Metro Rail Transit ng Maynila (MRTS) (), na mas kilala bilang MRT, ay isang sistema ng mabilisang tren na pangunahing nagseserbisyo sa Kalakhang Maynila, Pilipinas. Kasama ng Sistema ng Light Rail Transit ng Maynila at ng Linyang Metro Commuter ng Pambansang Daang-bakal ng Pilipinas, bumubuo ito ng kabuuang imprastraktura ng riles sa rehiyon.

Binubuo ang rutang 16.9 kilometro ng MRT ng 1 linya at 13 estasyong kasalukuyang gumagana. Ang una at kaisa-isang linya na nasa operasyon sa ngayon, ang Ikatlong Linya ng MRT ay pinapatakbo nang magkatuwang ng Metro Rail Transit Corporation, isang pribadong kompanya, at ng Kagawaran ng Transportasyon (DOTr) sa pamamagitan ng isang kasunduang Itayo-Upahan-Ilipat. Binuksan ang Linya 3 noong Disyembre 1999 at ganap na natapos noong Hulyo 2000.

Mula noon, karamihan sa mga bagong mungkahing linya ng mabilisang tren sa loob ng Kalakhang Maynila na hindi nasasakupan ng Pangasiwaan ng Light Rail Transit ay nauugnay sa tatak na "MRT". Kabilang dito ang Subway ng Kalakhang Maynila (Linya 9) at ang nakataas na Linya 7, na kasalukuyang itinatayo noong Enero 2023.

Kabalagan
Sa kasalukuyan, iisa lamang ang gumaganang linya ng light metro o light rail, ngunit may tatlong linyang heavy rail na kasalukuyang itinatayo. Sa mga nagdaang taon, may mga mungkahing palawigin ang sistema. Noong 2019, nilalayon itong magkaroon ng pitong linya, na may hindi bababa sa 49 na estasyon sa kabuuang 124.4 kilometro (77.3 mi) ng riles. Hanggang 2019, halos lahat ng iminungkahing linya ay binigyan ng mga gansal na numero.

Hindi kabilang dito ang mungkahing paikot at palabas na ugnayang-riles ng Linya 7 ng MRT, gayundin ang mga Linya 8, 10, at 11. Hinihintay pa rin ang pag-apruba sa mga ito hanggang .

Bukas ang sistema mula 4:40 n.u. PHT (UTC+8) hanggang 10:10 n.g. araw-araw. Tuwing Semana Santa, isang pista opisyal sa Pilipinas, isinasara ang sistema ng riles para sa taunang mantinimyento, dahil sa mas kaunting mananakay at trapiko sa buong Kalakhang Maynila. Nagpapatuloy ang normal na operasyon pagkatapos ng Linggo ng Pagkabuhay. Tuwing Pasko at mga pista sa pagtatapos ng taon, pinapaikli ang oras ng operasyon ng linya dahil sa mas mababang bilang ng mga mananakay sa panahong iyon.

Talababa

Mga sanggunian

Kategorya:Biyaheng daang-bakal sa Kalakhang Maynila